Milanko Renovica
Milanko Renovica (1928-2013), bosanskohercegovački politički radnik iz vremena SFR Jugoslavije i SR Bosne i Hercegovine. Bio je predsjednik Izvršnog vijeća/Vlade SR Bosne i Hercegovine od aprila 1974. do 28. aprila 1982., predsjednik Predsjedništva SR Bosne i Hercegovine od 26. aprila 1983. do 26. aprila 1985. i predsjednik Predsjedništva Centralnog komiteta Saveza komunista Jugoslavije od 28. juna 1986. do 30. juna 1987. godine. Na Trinaestom kongresu SKJ 1986. godine, izabran je za člana Centralnog komiteta SKJ. Završio je Visoku upravnu školu u Zagrebu. Bio je sekretar Općinskog komiteta SK Sokolac, predsjednik Narodnog odbora iste općine, te član Privredne komore Bosne i Hercegovine.